ทำไมพวกเราไม่ต่อต้านนักการเมืองที่โกงงบประมาณของประเทศ เพื่อมิให้นักการเมืองขี้ฉ้อทั้งหลายโกงงบประมาณของแผ่นดินแม้แต่บาท
เรื่องนี้คงต้องขึ้นกับจิตสำนึกของประชาชนอีกทั้งยังมีนักการเมืองหลายท่าน ที่เป็นที่รักและเทิดทูนของประชาชนกลุ่มใหญ่ จึงไม่ใช่เรื่องง่ายที่จะต่อต้าน ส่วนที่ว่า แม้แต่บาทเดียว นั้น ละเอียดเกินไป มันมีช่องโหว่ในทุก ๆ ที่ บางนิตยสารมีกล่าวถึงว่า แม้แต่ในสหราชอาณาจักร ก็ยังมีการแฉว่านักการเมืองที่นั่น เบิกเงินค่าต่างๆจิปาถะ (สำหรับใช้เป็นการส่วนตัว) ซึ่งอาจไม่เหมาะสม นอกจากนี้ หลาย ๆ โครงการที่เกิดความล่าช้า ประชาชนเกิดความไม่พอใจที่ต้องรอนานเกินไปมาก ส่วนหนึ่งก็เนื่องมาจากระเบียบราชการ ที่ป้องกันการทุจริต ต้องผ่านขั้นตอนโน้นนี้เยอะแยะ หรือเกิดจากการกลัวการทุจริต ทำให้ต้องตรวจสอบหลายขั้นตอน หรือถูกกล่าวหาโดยฝ่ายตรงข้าม (บางครั้งอาจจะไม่ได้คอรัปชั่นกันจริง แต่ถูกให้ร้าย ก็มีเช่นกัน)